20/05/2014 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Resolución da Xefatura Territorial da Coruña pola que se ordena o rexistro e publicación das táboas salariais para o ano 2013 do convenio colectivo de traballo do sector de hostalería da provincia da Coruña

Visto o texto da acta da subscrita o día 11 de febreiro de 2014 pola comisión negociadora do convenio colectivo de traballo do sector de HOSTALERÍA da provincia da Coruña (código 15000745011981), na que se aproban as táboas salariais definitivas para o ano 2013, de conformidade co disposto no artigo 90.2.º e 3.º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos Traballadores, no Real decreto 713/2010, do 28 de maio, sobre rexistro e depósito de convenios e acordos colectivos de traballo, e na Orde do 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia. ESTA XEFATURA DE TRABALLO E BENESTAR ACORDA: 1.º.–Ordenar a súa inscrición no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da Provincia da Coruña. A Coruña, 5 de maio de 2014. Xefa territorial MARÍA PILAR CARIDAD ALONSO ACTA DA COMISIÓN PARITARIA DO CONVENIO COLECTIVO DO SECTOR DE HOSTALERÍA DA PROVINCIA DA CORUÑA En Santiago de Compostela, ás 11.00 horas do 11 de febreiro de 2014, na sede do Consello Galego de Relacións Laborais, reúnense as persoas a continuación mencionadas, en presenza de Celso Araújo Castro, funcionario do Consello Galego de Relacións Laborais. Parte empresarial: José Manuel Otero Romar (Asociación de Hostalería Compostela) Jesús Sordo García (Asociación de Hostalería Compostela) María José Cruces Rodríguez (Asociación de Hostalería Compostela, asesora) Francisco Canabal López (Asociación empresarial de Hospedaxe da Coruña - HOSPECO) Alfonso Lara Faro (Asociación empresarial de Hospedaxe da Coruña - HOSPECO) Parte sindical: CIG Adolfo Naya Fernández UGT-Galicia José Luis Otero Gendre Luis Julian Catalin Constantin Gilson Boumedian SN de CC. OO. de Galicia Gisela Andrea Morera Villamandos O motivo da presente xuntanza é proceder a elaboración das táboas salariais definitivas para o ano 2013 do convenio colectivo de hostalería da provincia da Coruña. Logo do oportuno debate e exposición de posturas por todas e cada unha das representacións presentes, sobre a cuestión obxecto da presente xuntanza, procede reflectir en acta o seguinte. Primeiro. –Táboas salariais do convenio colectivo de hostalería da provincia da Coruña para o ano 2013.–A Comisión aproba as táboas salariais definitivas para o exercizo 2013, de conformidade co disposto no artigo 6 do Convenio, incrementando todas as contías nun 0.3% aplicable sobre tódolos conceptos salariais, agás a antigüidade. Se achegan á presente Acta como anexo as táboas salariais acordadas. Segundo. –Esta Comisión acorda delegar no persoal habilitado do Consello Galego de Relacións Laborais a realización dos trámites de rexistro, depósito e publicidade do presente Acordo ante a autoridade laboral competente. E non tendo máis asuntos que tratar, levántase a xuntanza estendéndose ao efecto a presente acta que asinan todos os asistentes en proba de conformidade. TÁBOAS DO ANO 2012 TÁBOAS DO ANO 2013 ACTUALIZADAS (incremento do 0,3% sobre as táboas do 2012)